Ա Մ Փ Ո Փ Ա Թ Ե Ր Թ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

|  |  |
| --- | --- |
| **1.ՀՀ ֆինանսների նախարարություն** | **02.06.2021թ.** |
| **N 01/8-1/8708-2021** |
| Ձեր 27.05.2021թ. N ՍՊ/23.1/13220-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություն ու լրացում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով նախատեսվում է 1001 ծրագրի «11001 Տարածքային կառավարման և ենթակառուցվածքների քաղաքականության մշակում և ծառայությունների մատուցում» միջոցառման գումարից 42,660.0 հազ. դրամը վերաբաշխման միջոցով ուղղել «Հայավտոկայարան» փակ բաժնետիրական ընկերության նախորդ ամիսներին առաջացած պարտքերի (աշխատավարձի գծով ծախսեր՝ ներառյալ ԱԱՀ) մարմանը՝ պայմանավորված COVID-19-ի հետևանքով ընկերության գործունեության սահմանափակումների արդյունքում ստեղծված ֆինանսական խնդիրներով:  |  |
| Մինչդեռ Նախագծին կից տեղեկանքում ընդամենը նշվել է գումարի հաշվարկում ներառված պարտավորություններն՝ ըստ ժամանակահատվածների, սակայն չեն ներկայացվել նման գնահատումները հիմնավորող մանրամասն հաշվարկներն ու իրավական հիմքերը: Ուստի գումարի հատկացման հիմքում մանրամասն հաշվարկ-հիմնավորումների առկայության անհրաժեշտությունից ելնելով, առաջարկում ենք Նախագծին կից ներկայացնել ընկերության 2021 թվականի հաստատված հաստիքացուցակը և թափուր հաստիքների մասին տեղեկատվությունը, ինչպես նաև խնդրի կարգավորման համար հնարավոր այլ միջոցներ ձեռնարկելու (օրինակ ձեռնարկատիրական գործունեությունից եկամուտների հավաքագրում, վարկային միջոցների ներգրավում և այլն) անհնարինության վերաբերյալ համապատասխան հիմնավորումներ:  | Ընդունվել է: |
| Միաժամանակ Նախագծում առկա են խմբագրական բնույթի նկատառումներ¸ որոնց կապակցությամբ առաջարկում ենք.1. Նախագծի տեքստից հանել 1-ին և 3-րդ կետերը՝ վերջիններիս անհրաժեշտության բացակայությամբ պայմանավորված (3-րդ կետի պարագայում նկատի ունենալով, որ դրամաշնորհի՝ որպես նվիրաբերության, տրամադրման պայմանագիրը, համաձայն ՀՀ քաղաքացիական օրենսգրքի 595 հոդվածի, կնքվում է գրավոր): | 1. Ընդունվել է: |
| 2. Նախագծի 4-րդ և 5-րդ հավելվածներում 1001 ծրագրի 11001 միջոցառման աղյուսակներում «Շահառուների ընտրության չափանիշները» արտահայտությունը փոխարինել «Միջոցառումն իրականացնողի անվանումը» արտահայտությամբ՝ համապատասխանեցնելով ՀՀ կառավարության 30.12.2020թ. N2215-Ն որոշմանը, իսկ 1049 ծրագրի նոր 12001 միջոցառման աղյուսակներում «Միջոցառումն իրականացնողի անվանումը» արտահայտությունը փոխարինել «Շահառուների ընտրության չափանիշները» արտահայտությամբ և լրացնել համապատասխան չափանիշը, ինչպես նաև լրացնել ոչ ֆինանսական ցուցանիշներ՝ ելնելով ծրագրային բյուջետավորման օրենսդրության սահմանված պահանջներից: | 2. Ընդունվել է: |